Temeljem članka 27. točke 2. Poslovnika Gradskog vijeća Grada Zadra („Glasnik Grada Zadra“, broj 9/14,9/14,3/13,13/09,2/15-pročišćeni tekst,6/17,7/18-pročišćeni tekst,3/21 i 6/22) i članka 12. stavka 3. Kodeksa ponašanja članova Gradskog vijeća Grada Zadra („Glasnik Grada Zadra“, broj 9/22, u daljnjem tekstu: Kodeks), **Odbor za izbor i imenovanje, dana 8. studenoga 2022. godine,** raspisuje

**JAVNI POZIV**

**ZA PRIJAVE KANDIDATA ZA ČLANOVE ETIČKOG POVJERENSTVA GRADSKOG VIJEĆA GRADA ZADRA**

Objavljuje se Javni poziv za prijavu kandidata za članove Etičkog povjerenstva Gradskog vijeća Grada Zadra (u daljnjem tekstu: Etičko povjerenstvo).

Etičko povjerenstvo je stalno radno tijelo Gradskog vijeća Grada Zadra (u daljnjem tekstu: Gradsko vijeće) koje odlučuje u drugom stupnju povodom prigovora na prvostupanjske odluke Gradskog vijeća o povredama Kodeksa.

Etičko povjerenstvo ima pet članova, a čine ih predsjednik i četiri člana koje imenuje Gradsko vijeće na prijedlog Odbora za izbor i imenovanja, na mandat koji traje do isteka mandata članova Gradskog vijeća.

**II.**

Zainteresirani građani s prebivalištem ili boravištem na području Grada Zadra, kao kandidati mogu podnijeti prijavu za člana Etičkog povjerenstva.

Za članove Etičkog povjerenstva biraju se osobe nedvojbenog javnog morala i iznimnog ugleda u Gradu Zadru.

Kao kandidati se ne mogu prijaviti osobe koje su članovi političke stranke ili se bave političkom djelatnošću.

 **III.**

Prijavu može podnijeti samo kandidat osobno.

Prijava mora biti vlastoručno potpisana.

Prijava se podnosi putem obrasca koji je moguće preuzeti na mrežnoj stranici Grada Zadra <https://www.grad-zadar.hr/> ili u pisarnici Grada Zadra na adresi Narodni trg 1, u Zadru.

 **IV.**

Prijava se može podnijeti putem :

1. predajom neposredno u pisarnicu Grada Zadra, Narodni trg 1, 23000 Zadar;
2. putem pošte na adresu: Grad Zadar, Odbor za izbor i imenovanja, Narodni trg 1, 23000 Zadar, s naznakom „Prijava za izbor i imenovanje u Etičko povjerenstvo“
3. Električnom poštom kao (skenirani) dokument u PDF formatu (kako bi bio vidljiv vlastoručni potpis kandidata) na e-mail ured.grada@grad-zadar.hr.

 **V.**

**Prijave se podnose do 1. prosinca 2022. godine.**

 **VI.**

Odbor za izbor i imenovanja razmotrit će sve podnesene prijave te predložiti Gradskom vijeću imenovanje predsjednika i četiri člana Etičkog povjerenstva.

Odbor za izbor i imenovanja može od kandidata zatražiti dodatne podatke nužne za postupanje po zaprimljenoj prijavi.

Odluka Gradskog vijeća iz stavka I. ove točke biti će objavljena u „Glasniku Grada Zadra“ i njezinom objavom se svi kandidati smatraju obaviještenima o izabranim članovima Etičkog povjerenstva.

 **VII.**

Ovaj Javni poziv se objavljuje u dnevnom tisku, te na mrežnim stranicama Grada Zadra <https://www.grad-zadar.hr/>, gdje je dostupan do isteka roka iz točke V. ovog Javnog poziva.

 **VIII.**

Riječi i pojmovi koji imaju rodno značenje bez obzira jesu li u ovom Javnom pozivu korišteni u muškom ili ženskom rodu odnose se na jednak način na muški i ženski rod.

 PREDSJEDNIK ODBORA ZA IZBOR I IMENOVANJE